Minszki nemzeti repülőtér

A Minszki nemzeti repülőtér (belarusz nyelven Нацыянальны аэрапорт Мiнск, oroszul Национальный аэропорт Минск; IATA: MSQ, ICAO: UMMS), korábbi nevén Minszk-2 (nem összetévesztendő a Minszk belvárosában lévő Minszk–1 repülőtérrel) Fehéroroszország fő nemzetközi repülőtere, a fővárostól 42 km-re keletre, földrajzilag a Szmaljavicsi járás repületén, de közigazgatásilag Minszk Kasztrjicsnyicki kerületéhez tartozik. A repülőtér a belarusz nemzeti légitársaság, a Belavia, valamint két teherszállító légitársaság, a TransAVIAexport Airlines és a Genex bázisrepülőtere. Története 1977-ben kezdődött meg a belarusz főváros közelében az új repülőtér, a Minszk-2 építése. 1979-ben már használatba vették az új, 3640 m hosszú és 60 m széles kifutópályát. 1981-ben a Minszk–2 már képes volt repülőgépeket fogadni, és 1982-ben megnyílt a repülőtér. Az első utasszállító járat egy Tu–134 gép volt. A repülőtér tizenegy évvel később épült csak meg teljesen, ekkor nyílt meg az egyedi építészeti alkotásnak minősülő terminálépület, amely évente 5,8 millió utast képes kiszolgálni. A menetrend szerinti járatok 1983-ban indultak. A repülőtér forgalma 1990-ben elérte a 2,2 millió főt. 1991-től azonban a Szovjetunió összeomlása miatt váratlan csökkenés állt be a járatok számában; 1997-ben a repülőteret csak 516 000 utas használta, 1998-ban 480 000, 2000-ben pedig mindössze 400 000. A Szovjetunió összeomlása óta a repülőtér forgalma először 2008-ban érte el az egymillió utast. Megközelítése A repülőteret a M2 autópálya köti össze a fővárossal. Busszal, vonattal, taxival is megközelíthető és parkolási lehetőség is van. A Centralnyij buszállomásról 45 percenként induló 300Э busz körülbelül egy óra alatt éri el a repülőteret. 2014 novemberétől közelíthető meg vonattal a repülőtér, a Minszk Passzazsirszkij vagy a Szmolevicsi vasútállomásról, ahonnan Belarusz más városai is megközelíthetőek. A repülőtér Minszktől 42 km-re keletre található, a várossal a külföldiek számára ingyenes autópálya is összeköti. A terminál előtt rövid időre ingyenesen lehet parkolni. Légitársaságok és úticélok 2024-ben a Minszki nemzeti repülőtérről az alábbi járatok indulnak: Statisztika Balesetek 1985. február 1-jén az Aeroflot Tu-134AK gépe (lajstromjel: SSSR-65910) a leningrádi Pulkovói repülőtér felé indult, de nem sokkal felszállás után az erdőbe zuhant. 73 utasából 55-en, a hétfős legénységből hárman vesztették életüket. 2003. szeptember 6-án az iráni Kish Air légitársaság Tu-154 gépe a sűrű köd miatt a fáknak ütközött, miközben Teheránból Koppenhága felé tartva megközelítette a repülőteret. A 38 utas és a négyfős személyzet közül senki nem sérült meg. 2009. október 26-án az S-Air Flight 9607, melyet a BAe 125 üzemeltetett RA-02807 lajstromjellel, lezuhant, miközben megközelítette a minszki repülőteret. A háromfős legénység és a két utas meghalt. Jegyzetek Fordítás Ez a szócikk részben vagy egészben a Minsk National Airport című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. További információk Hivatalos oldal Archiválva 2011. július 6-i dátummal a Wayback Machine-ben A repülőtér aktuális időjárása a NOAA/NWS-től Baleset- és repülőesemény-történet az Aviation Safety Network adatbázisában